CELEX: E2016P0013
Language: ro
Date: 2016-09-26 00:00:00
Title: Acțiune introdusă la 26 septembrie 2016 de către Autoritatea AELS de Supraveghere împotriva Islandei (Cauza E-13/16)

15.12.2016   
            
            
               RO
            
            
               Jurnalul Oficial al Uniunii Europene
            
            
               C 467/26
            
         Acțiune introdusă la 26 septembrie 2016 de către Autoritatea AELS de Supraveghere împotriva Islandei
   (Cauza E-13/16)
   (2016/C 467/13)
   La data de 26 septembrie 2016, Autoritatea AELS de Supraveghere, reprezentată de Carsten Zatschler, Audur Ýr Steinarsdóttir și Øyvind Bø, în calitate de agenți ai Autorității AELS de Supraveghere, 35, Rue Belliard, B-1040 Bruxelles, a introdus la Curtea de Justiție a AELS o acțiune împotriva Islandei.
   Autoritatea AELS de Supraveghere solicită Curții de Justiție a AELS:
   
               1.
            
            
               Să constate că Islanda nu și-a îndeplinit obligațiile care decurg din actul menționat la punctul 17h din capitolul II din anexa XIII la Acordul privind Spațiul Economic European (Directiva 2000/30/CE a Parlamentului European și a Consiliului din 6 iunie 2000 privind controlul tehnic rutier al vehiculelor utilitare care circulă în Comunitate), prin faptul că nu a introdus controalele tehnice rutiere prevăzute de articolul 3 alineatul (1) din act.
            
         
               2.
            
            
               Să dispună ca Islanda să suporte cheltuielile de judecată.
            
         
      Situația de fapt și de drept și motivele invocate
   
   
               —
            
            
               Cererea se referă la nerespectarea de către Islanda, până la data de 16 septembrie 2014, a avizului motivat emis de Autoritatea AELS de Supraveghere la 16 iulie 2014 referitor la faptul că statul islandez nu și-a respectat obligațiile care decurg din actul menționat la punctul 17h din capitolul II din anexa XIII la Acordul privind Spațiul Economic European (Directiva 2000/30/CE a Parlamentului European și a Consiliului din 6 iunie 2000 privind controlul tehnic rutier al vehiculelor utilitare care circulă în Comunitate), prin faptul că nu a introdus controalele tehnice rutiere prevăzute de articolul 3 alineatul (1) din act.